اینگیلتره و فرانسا تروریزمله موباریزه مسئله‌سینده طرفداش‌لیق‌لارینی گوجلندیریر.
فرانسا پرزیدنتی امانوئل ماکرون فرانسانین پایتاختی پاریسده، الیزه ساراییندا اینگیلتره‌نین باش ناظیری ترزا می ایله گؤروشدو.
گؤروشده ترور مسئله‌سینده اورتاق هدف‌لر معینلشدیریلدی.
گؤروش‌دن سونرا کئچیریلن مطبوعات کونفرانسیندا لیدئرلر فرانسا ایله اینگیلتره‌نین اورتاق هدف‌لرینی آچیقلادی‌لار.
ماکرون ایکی اؤلکه‌نین خصوصی خیدمت اورگان‌لاری‌نین ترورلا موباریزه مسئله‌سی ایله باغلی امکداش‌لیق ائتدیگینی بیلدیردی، سوسیال مئدیا‌دان تبلیغات واسطه‌سی کیمی ایستیفاده ائدن تروریستلره قارشی دا بیرلیکده تدبیر گؤره‌جک‌لرینی قئید ائتدی.
فرانسا پرزیدنتی احتیاج اولدوغو تقدیرده، اینترنت اوزریندن تروریست علاقه‌لری‌نین معین اولونماسی اوچون واشینگتن-دان دستک آلا‌جاق‌لارینی سؤیله‌دی.
اینگیلتره باش ناظیری ترزا می ایسه تروریستلرین اینترنت‌دن محروم ائدیله‌جگینی وورغولادی.
لیدئرلر گؤروشده  برگزیت سونراسی موناسیبت‌لر، اقتصادی اینکیشاف، قاچقین پروبلئمی و مدافعه مسئله‌لری‌نین ده موذاکیره اولوندوغو باره‌ده معلومات وئردی‌لر.
